text: 31 empreses de la Vall d'Albaida participen a la fira 'Heimtextil' de Frankfurt
  Inicio Canales Economía 31 empreses de la Vall d'Albaida participen a la fira 'Heimtextil' de...
  Ontinyent aporta quasi la meitat d'indústries de la comarca, i l'alcalde Jorge Rodríguez mostra el suport econòmic del seu govern
  L'alcalde d'Ontinyent, Jorge Rodríguez, ha mostrat "tot el suport" de l'Ajuntament a les empreses del sector tèxtil de La Vall d'Albaida que estan participant estos dies en la fira Heimtextil de Frankfurt, el certamen del sector més important del món, amb més de 70.000 visitants procedents més de 150 països. L'alcalde, que s'ha desplaçat a la ciutat alemanya acompanyat del regidor de Promoció Econòmica, Pablo Úbeda, participava aquest dilluns de la recepció i posterior sopar organitzats per la Patronal ATEVAL, i hui recorria la Fira, on replegava les impressions de representants de les 31 empreses de la Vall d'Albaida participants (14 ubicades a Ontinyent). Desprès d'uns bons resultats en 2019, des del sector es veu 2020 com un any de bones perspectives, al qual l'Ajuntament seguirà impulsant les millores als polígons o les ajudes municipals a la internacionalització.
  Jorge Rodríguez incidia en què "si els pobles de platja inverteixen als seus passeigs marítims, als pobles amb ADN industrial com el nostre hem d'apostar per recolzar a les nostres empreses. Per això l'Ajuntament ha impulsat amb ajuda de la Generalitat i dels particulars la inversió de més de 5 milions d'euros en obres de modernització als polígons industrials; i per això posem en marxa cada volta més bonificacions fiscals, avantatges i instruments per facilitar el creixement de les empreses. Entre elles, les ajudes a la internacionalització de les que s'han beneficiat gran part de les empreses ontinyentines ací presents", explicava.
  El regidor de Promoció Econòmica, Pablo Úbeda, destacava la "resposta creixent que any rere any venen tenint estes ajudes, que contribueixen a la millora dels canals de comercialització de les nostres empreses en els mercats exteriors, i que tractem de millorar en cada edició atenent les seues suggerències i indicacions. Tenim clar que hem de seguir treballant colze a colze amb les empreses com a impulsores d'activitat econòmica i manteniment de llocs de treball a la ciutat", concloïa.
  Artículo anterior'Exili Il·lustrat' del IVAJ se podrá ver este mes en Mislata, Picanya y Tavernes de la Valldigna
  Artículo siguienteQuart de Poblet "ficha" a sus perros con el ADN
  Ximo Puig elogia la indústria tèxtil a Ontinyent perquè "forma part de la nostra cultura d'innovació permanent"